Procedure i.f.m ledsagerordning efter Servicelovens § 97

Ansøgning/henvendelse fra borger, visitator, familie, bosted.

Sagsbehandler laver aftale med ansøger om hjemmebesøg eller møde på forvaltningen.

Der laves sagsåbning og udarbejdes Voksenudredning, (ikke nødvendigvis en fuld VUM) + fælles indsatsplan.

Borger orienteres om, at man ved tildeling af en ledsager har følgende muligheder:

At borger kan vælge selv at være ansvarlig for at tilrettelægge ordningen – borger skal her kunne være arbejdsgiver for ledsager og således selv ansætte ledsager/ledsagere. Krav er her at borger er i stand til at varetage arbejdsgiveransvaret.

At borger kan vælge, at det er kommunen som er arbejdsgiver for ledsager.

At borger selv kan udpege en person som ønskes som ledsager. [Indsæt navn på afdeling] skal her godkende ledsager inden pågældende ansættes. Dette gøres ved en personlig samtale.

At borger kan vælge, at det er [Indsæt navn på afdeling]der udpeger ledsager.

Der orienteres endvidere om følgende:

Dækning af ledsagerudgifter efter ansøgning.

Ledsagerordningens indhold. Borger bestemmer selv til hvilke sociale eller kulturelle aktiviteter der ønskes ledsagelse. Vigtigt ! ledsagerordning kan ikke benyttes til og fra behandlinger hos eksempelvis fysioterapi, lægebesøg m.v.

Opsparingsordning / der kan spares op af ledsagertimer, således at der maksimalt kan opspares 90 timer indenfor ½ år. Uforbrugte ledsagertimer bortfalder.

At borgere på bosteder, hvor der ydes integreret ledsagelse som del af botilbuddet, kun har krav på de maksimale 15 timers ledsagelse pr. måned. Hvis bostedet eksempelvis yder 5 timers ledsagelse pr måned, vil der max kunne bevilges 10 timers ledsagelse efter SL. § 97.

Orientere om mulighed for at ansøge om ledsagerkort via Dansk Handicaporganisation. (www.handicap.dk/brugerservice/ledsagekort) Pris 200,- kr. Ledsagekortet giver mulighed for flere steder at medtage ledsager gratis. – f.eks. teatre og museer, diverse forlystelsesparker. Indehaver af ledsagekort + ledsager kan rejse på hver sin børnebillet.

Orientere om at DSB har handicapservice. (tlf.nr. 70 13 14 19, www.dsb.dk/handicap)

Hvordan præsentation af ledsager skal foregå. (evt. hjemmebesøg sammen med sagsbehandler/repræsentant fra [Indsæt navn på afdeling])

Der fremsendes partshøring.

Sagen forelægges på visitationsmøde.

Der træffes afgørelse.

Afgørelse fremsendes til borger.

Der laves årlig opfølgning på borgere der har fået tilkendt ledsagerordning.